Успех в кариерата и изключителни възможности за развитие пожела заместник-министърът на отбраната Анатолий Величков на студентите от „Випуск 2018“ на Висшето военноморско училище „Никола Йонков Вапцаров“ в гр. Варна. Тържествената церемония за връчване на дипломите на младите висшисти се състоя днес, 11 август, в Зала 1 на Фестивалния и конгресен център-Варна. На нея присъстваха командирът на Военноморските сили контраадмирал Митко Петев, командно-преподавателският състав на ВВМУ, близки и роднини на випускниците.